Amaethyddiaeth, Cymru RHAN 1 Cyflwyniad a chyffredinol Enwi, cychwyn a chymhwyso 1 1 Enw’r Rheoliadau hyn yw Rheoliadau Bwyd Anifeiliaid (Cyfansoddiad, Marchnata a Defnydd) (Cymru) 2016. 2 Daw’r Rheoliadau hyn i rym ar 12 Mai 2016 ac maent yn gymwys o ran Cymru. Dehongli a chwmpas 2 1 Yn y Rheoliadau hyn— ystyr “yr Asiantaeth (“ the Agency ”) yw’r Asiantaeth Safonau Bwyd; ystyr “awdurdod bwyd anifeiliaid” (“ feed authority ”) yw awdurdod a nodir yn adran 67(1A) o Ddeddf Amaethyddiaeth 1970 fel awdurdod sydd â’r ddyletswydd i orfodi Rhan IV o’r Ddeddf honno o fewn ei ardal; ... ... ... ystyr “Rheoliad 178/2002” (“ Regulation 178/2002 ”) yw Rheoliad (EC) Rhif 178/2002 Senedd Ewrop a’r Cyngor, sy’n gosod egwyddorion cyffredinol a gofynion cyfraith bwyd, yn sefydlu Awdurdod Diogelwch Bwyd Ewrop ac yn gosod gweithdrefnau o ran materion diogelwch bwyd ; ystyr “Rheoliad 767/2009” (“ Regulation 767/2009 ”) yw Rheoliad (EC) Rhif 767/2009 Senedd Ewrop a’r Cyngor ar roi bwyd anifeiliaid ar y farchnad a’i ddefnyddio, sy’n diwygio Rheoliad (EC) Rhif 1831/2003 Senedd Ewrop a’r Cyngor ac yn diddymu Cyfarwyddeb y Cyngor 79/373/EEC , Cyfarwyddeb y Comisiwn 80/511/EEC , Cyfarwyddebau’r Cyngor 82/471/EEC , 83/228/EEC , 93/74/EEC , 93/113/EC a 96/25/EC a Phenderfyniad y Comisiwn 2004/217/EC ; ystyr “Rheoliad 1829/2003” (“ Regulation 1829/2003 ”) yw Rheoliad (EC) Rhif 1829/2003 Senedd Ewrop a’r Cyngor ar fwyd a bwyd anifeiliaid a addaswyd yn enetig ; ystyr “Rheoliad 1831/2003” (“ Regulation 1831/2003 ”) yw Rheoliad (EC) Rhif 1831/2003 Senedd Ewrop a’r Cyngor ar ychwanegion i’w defnyddio mewn maeth anifeiliaid . ystyr “Rheoliad 2020/354” (“ Regulation 2020/354 ”) yw Rheoliad y Comisiwn (EU) 2020/354 sy’n sefydlu rhestr o’r defnydd y bwriedir ei wneud o fwyd anifeiliaid a fwriedir at ddibenion maethol penodol, ac yn diddymu Cyfarwyddeb 2008/38/EC ; 2 Mae gan unrhyw ymadrodd a ddefnyddir y Rheoliadau hyn ac yn Rheoliad 178/2002, Rheoliad 1831/2003 neu Reoliad 767/2009 yr un ystyr yn y Rheoliadau hyn ag sydd ganddo yn Rheoliad 178/2002, Rheoliad 1831/2003 neu Reoliad 767/2009, yn y drefn honno . 3 Mae unrhyw gyfeiriad yn y Rheoliadau hyn at offeryn ... a ddiffinnir ym mharagraff (1) yn gyfeiriad at yr offeryn ... hwnnw fel y’i diwygir o bryd i’w gilydd. 4 Nid yw’r Rheoliadau hyn yn gymwys i unrhyw ychwanegyn bwyd anifeiliaid yng nghategori (d) neu (e) o Erthygl 6(1) of Reoliad 1831/2003, ac eithrio’r rheini yn y grwpiau swyddogaethol a restrir ym mharagraff 4(a), (b) ac (c) o Atodiad 1 i’r Rheoliad hwnnw . RHAN 2 Gorfodi Rheoliad 178/2002 Dehongli’r Rhan hon 3 Yn y Rhan hon mae unrhyw gyfeiriad at Erthygl â rhif yn gyfeiriad at yr Erthygl sy’n dwyn y rhif hwnnw yn Rheoliad 178/2002. Y drosedd o fethu â chydymffurfio â darpariaeth benodedig yn Rheoliad 178/2002 4 1 Mae person sy’n mynd yn groes i ddarpariaeth a bennir ym mharagraff (2) neu sy’n methu â chydymffurfio â hi yn cyflawni trosedd. 2 Y darpariaethau penodedig yw— a Erthygl 12, i’r graddau y mae’n ymwneud â bwyd anifeiliaid (amodau ar allforio neu ailallforio i drydydd gwledydd); b Erthygl 15(1) (gwaharddiad ar roi bwyd anifeiliaid anniogel ar y farchnad neu ei fwydo i unrhyw anifail); c Erthygl 16, i’r graddau y mae’n ymwneud â bwyd anifeiliaid (gwaharddiad ar labelu, hysbysebu neu gyflwyno camarweiniol); d Erthygl 18(2) a (3) (gofynion bod rhaid i weithredwyr gael gwybodaeth olrhain a rhoi gwybodaeth o’r fath ar gael i’r awdurdodau cymwys) i’r graddau y mae’n ymwneud â gweithredwyr busnes bwyd anifeiliaid; ac e Erthygl 20 (cyfrifoldebau gweithredwyr busnes bwyd anifeiliaid o ran bwyd anifeiliaid nad yw’n bodloni gofynion diogelwch bwyd anifeiliaid). Yr awdurdodau cymwys at ddibenion Rheoliad 178/2002 5 Yr awdurdod cymwys— a at ddibenion Erthyglau 15 a 18 yw’r awdurdod bwyd anifeiliaid yn ei ardal; a b at ddibenion Erthygl 20 yw’r awdurdod bwyd anifeiliaid yn ei ardal neu’r Asiantaeth. RHAN 3 Gorfodi Rheoliad 1829/2003 Dehongli’r Rhan hon 6 Yn y Rhan hon mae unrhyw gyfeiriad at Erthygl â rhif yn gyfeiriad at yr Erthygl sy’n dwyn y rhif hwnnw yn Rheoliad 1829/2003. Y drosedd o fethu â chydymffurfio â darpariaeth benodedig yn Rheoliad 1829/2003 7 1 Mae person sy’n mynd yn groes i ddarpariaeth a bennir ym mharagraff (2) neu sy’n methu â chydymffurfio â hi yn cyflawni trosedd. 2 Y darpariaethau penodedig yw— a Erthygl 16(2) (gwaharddiad ar roi ar y farchnad, defnyddio neu brosesu cynnyrch y cyfeirir ato yn Erthygl 15(1) oni bai ei fod wedi ei gwmpasu gan awdurdodiad a’i fod yn bodloni amodau perthnasol) ...; b Erthygl 21(1) (gofyniad bod rhaid i ddeiliad yr awdurdodiad a’r partïon o dan sylw gydymffurfio â’r amodau a osodir ar awdurdodiad ar gyfer y cynnyrch hwnnw, a bod rhaid i ddeiliad yr awdurdodiad gydymffurfio â gofynion monitro ar ôl i’r cynnyrch gael ei roi ar y farchnad); c Erthygl 21(3) (gofyniad bod deiliad awdurdodiad yn hysbysu’r Awdurdod Diogelwch Bwyd am unrhyw wybodaeth wyddonol neu dechnegol newydd am gynnyrch a allai effeithio ar y gwerthusiad o ddiogelwch ei ddefnyddio mewn bwyd anifeiliaid, neu am unrhyw waharddiad neu gyfyngiad ar y bwyd anifeiliaid mewn trydedd wlad); a d Erthygl 25 (gofyniad am fynegiadau labelu penodol). Yr awdurdod cymwys at ddibenion Rheoliad 1829/2003 8 Yr Asiantaeth yw’r awdurdod cymwys cenedlaethol at ddibenion Pennod III o Reoliad 1829/2003. RHAN 4 Gorfodi Rheoliad 1831/2003 Dehongli’r Rhan hon 9 Yn y Rhan hon mae unrhyw gyfeiriad at Erthygl â rhif yn gyfeiriad at yr Erthygl sy’n dwyn y rhif hwnnw yn Rheoliad 1831/2003. Y drosedd o fethu â chydymffurfio â darpariaeth benodedig yn Rheoliad 1831/2003 10 1 Mae person yn cyflawni trosedd os yw’n mynd yn groes i ddarpariaeth, neu’n methu cydymffurfio â darpariaeth, a bennir ym mharagraff (2) fel y’i darllenir, yn achos is-baragraff (a) neu (e), gydag Erthygl 2 (darpariaeth drosiannol) o Reoliad y Comisiwn (EU) Rhif 2015/327 sy’n diwygio Rheoliad (EC) Rhif 1831/2003 Senedd Ewrop a’r Cyngor o ran gofynion ynghylch rhoi ar y farchnad ac amodau defnyddio ychwanegion sy’n cynnwys paratoadau . 2 Y darpariaethau penodedig yw— a Erthygl 3(1) (gwaharddiad ar roi ar y farchnad, prosesu neu ddefnyddio ychwanegyn bwyd oni bai ei fod wedi ei gwmpasu gan awdurdodiad a’i fod yn bodloni amodau perthnasol), fel y’i darllenir gyda pharagraff (2) (awdurdodiad cenedlaethol at ddibenion arbrofol gwyddonol), paragraff (4) (amodau ar gymysgu ychwanegion) ac Erthygl 10 (statws cynhyrchion presennol); b Erthygl 3(3) (cyfyngiad ar y personau a gaiff roi ar y farchnad am y tro cyntaf ychwanegion penodol); c Erthygl 12(1) (gofyniad bod rhaid i unrhyw berson sy’n defnyddio neu’n rhoi ar y farchnad ychwanegyn, neu fwyd anifeiliaid y mae’r ychwanegyn wedi ei gynnwys ynddo, neu unrhyw barti arall a chanddo fuddiant, sicrhau bod unrhyw amodau sydd wedi eu gosod yn cael eu parchu); d Erthygl 12(2) (gofyniad bod deiliad awdurdodiad yn cadw at rwymedigaethau monitro pan fyddant wedi eu gosod, yn hysbysu’r Awdurdod Diogelwch Bwyd am unrhyw wybodaeth newydd am gynnyrch a allai effeithio ar y gwerthusiad o ddiogelwch ei ddefnyddio mewn bwyd anifeiliaid, neu am unrhyw waharddiad neu gyfyngiad ar y bwyd anifeiliaid sydd wedi ei osod gan yr awdurdod cymwys mewn trydedd wlad); e Erthygl 16(1), (3) a (4) (gwaharddiad ar roi ar y farchnad ychwanegion bwyd anifeiliaid neu rag-gymysgeddau oni bai eu bod wedi eu labelu yn y modd penodedig ac â’r wybodaeth ragnodedig), fel y’i darllenir gyda pharagraff (2) (rhanddirymiad ar gyfer cyfansoddion blasu penodol); ac f Erthygl 16(5) (gofyniad bod rhaid i ychwanegion a rhag-gymysgeddau gael eu marchnata mewn pecynnau neu gynwysyddion caeedig y mae rhaid eu bod wedi eu cau yn y fath ffordd fel bod y sêl yn cael ei difrodi wrth agor y pecynnau neu’r cynwysyddion ac na ellir eu hailddefnyddio). Darpariaeth drosiannol: ymadael â’r UE 10A At ddiben rheoliad 10(1), fel y’i darllenir gyda rheoliad 10(2)(e), nid ystyrir bod person wedi mynd yn groes i Erthygl 16(1)(b) o Reoliad 1831/2003, neu wedi methu â chydymffurfio â’r Erthygl honno— a os byddai’r mynd yn groes honedig yn ymwneud â chynnyrch a osodid ar y farchnad ar neu ar ôl y diwrnod y daeth y Rheoliadau Bwyd, Bwyd Anifeiliaid a Hadau (Diwygiadau Amrywiol a Darpariaethau Trosiannol) (Cymru) (Ymadael â’r UE) 2021 i rym a chyn diwedd 30 Medi 2022; a b os na fyddai’r mater a fuasai’n ffurfio’r mynd yn groes honedig neu’r methiant honedig i gydymffurfio wedi bod yn groes i’r Erthygl honno, neu’n fethiant i gydymffurfio â hi, fel yr oedd yn cael effaith yn union cyn diwrnod cwblhau’r cyfnod gweithredu. RHAN 5 Gorfodi Rheoliad 767/2009 Dehongli’r Rhan hon ac Atodlen 1 11 Yn y Rhan hon ac yn Atodlen 1 mae unrhyw gyfeiriad at Erthygl neu Atodiad â rhif yn gyfeiriad at yr Erthygl neu’r Atodiad sy’n dwyn y rhif hwnnw yn Rheoliad 767/2009. Y drosedd o fethu â chydymffurfio â darpariaeth benodedig yn Rheoliad 767/2009 12 1 Mae person— a sy’n mynd yn groes i ddarpariaeth yn Rheoliad 767/2009 a bennir yn Atodlen 1 neu sy’n methu â chydymffurfio â hi; neu b sy’n rhoi ar y farchnad neu’n defnyddio bwyd anifeiliaid sy’n methu â chydymffurfio ag Erthygl 6(1) neu 8, yn cyflawni trosedd. 2 Pan ganiateir, yn unol ag Erthygl 17(2)(c), i enw’r categori y mae’r bwyd anifeiliaid yn perthyn iddo gael ei roi yn lle enw deunydd bwyd anifeiliaid penodol, dim ond y categorïau a restrir yn Atodlen 1A y caniateir eu nodi. Yr awdurdodau cymwys at ddibenion Rheoliad 767/2009 13 1 Pob awdurdod bwyd anifeiliaid yn ei ardal yw’r awdurdod cymwys at ddibenion— a Erthygl 5(3), 13(1)(a) a 17(3) ac Atodiad VII, Pennod 1, paragraff 8; a b Erthygl 13(1)(b) fel yr awdurdod cymwys a gaiff ofyn am gadarnhad gwyddonol o honiad ac y mae gan bwrcaswyr yr hawl i ddwyn amheuon ynghylch gwirionedd honiad i’w sylw. 2 Yr Asiantaeth yw’r awdurdod cymwys at ddibenion— a . . . . . . . . . . . . . . . . . . . . . . . . . . . . . . . . b Erthygl 13(1)(b) fel yr awdurdod cymwys a gaiff gyflwyno i Weinidogion Cymru amheuon ynghylch cadarnhad gwyddonol o honiad. 3 Mae’r Asiantaeth a phob awdurdod bwyd anifeiliaid yn ei hardal yn awdurdod cymwys at ddibenion Erthygl 5(2). RHAN 6 Sylweddau annymunol mewn cynhyrchion a fwriedir ar gyfer bwyd anifeiliaid Dehongli’r Rhan hon 14 Yn y Rhan hon— a . . . . . . . . . . . . . . . . . . . . . . . . . . . . . . . . b ystyr “sylwedd annymunol” (“ undesirable substance ”) yw unrhyw sylwedd neu gynnyrch, nad yw’n asiant pathogenig, sy’n bresennol mewn bwyd anifeiliaid neu arno ac— i sy’n ffurfio perygl posibl i iechyd pobl neu anifeiliaid neu i’r amgylchedd, neu ii a allai gael effaith andwyol ar gynhyrchu da byw. Rheoli bwydydd anifeiliaid sy’n cynnwys sylweddau annymunol 15 1 Mae person— a sy’n rhoi ar y farchnad unrhyw fwyd anifeiliaid a bennir yng ngholofn 2 o dabl yn Atodlen 1B ; neu b sy’n defnyddio unrhyw fwyd anifeiliaid o’r fath, yn cyflawni trosedd os yw’n cynnwys unrhyw sylwedd annymunol a restrir yng ngholofn 1 o’r tabl hwnnw yn fwy nag uchafswm y cynnwys perthnasol a bennir yng ngholofn 3. 2 Mae person sy’n rhoi ar y farchnad neu’n defnyddio unrhyw fwyd anifeiliaid cydategol yn cyflawni trosedd os— a ar ôl ystyried faint ohono yr argymhellir ei ddefnyddio mewn dogn dyddiol, yw’n cynnwys unrhyw sylwedd annymunol a restrir yng ngholofn 1 o dabl yn Atodlen 1B yn fwy nag uchafswm y cynnwys a bennir ar ei gyfer yng ngholofn 3 mewn perthynas â bwydydd anifeiliaid cyflawn; a b nad oes darpariaeth sy’n ymwneud ag unrhyw fwyd anifeiliaid cydategol yn y cofnod cyfatebol yng ngholofn 2 o’r tabl hwnnw. 3 Mae person sydd at ddiben gwanhau yn cymysgu unrhyw fwyd anifeiliaid â bwyd anifeiliaid a bennir yng ngholofn 2 o dabl yn Atodlen 1B ac sy’n cynnwys unrhyw sylwedd annymunol a restrir yng ngholofn 1 o’r tabl hwnnw yn fwy nag uchafswm y cynnwys a bennir ar ei gyfer yng ngholofn 3 yn cyflawni trosedd. 4 Mae person sy’n rhoi ar y farchnad neu’n defnyddio unrhyw fwyd anifeiliaid nad yw’n gadarn ac yn ddilys ac o ansawdd marchnadwy yn cyflawni trosedd. 5 At ddibenion paragraff (4) ni thybir bod bwyd anifeiliaid a restrir yng ngholofn 2 o dabl yn Atodlen 1B yn gadarn, yn ddilys ac o ansawdd marchnadwy os yw’n cynnwys unrhyw sylwedd annymunol a bennir yng ngholofn 1 o’r tabl hwnnw yn fwy nag uchafswm y cynnwys a bennir mewn perthynas ag ef yng ngholofn 3. 6 Rhaid i berson sydd ag unrhyw un neu ragor o’r bwydydd anifeiliaid a bennir ym mharagraff (7) yn ei feddiant neu o dan ei reolaeth, at ddiben masnach neu fusnes, os yw arolygydd yn ei gwneud yn ofynnol iddo wneud hynny, gael dadansoddiad a’i roi i’r arolygydd er mwyn dangos bod cynnwys yr arsenig anorganig yn y bwyd anifeiliaid a bennir yn y paragraff hwnnw yn llai na 2 ran y filiwn. 7 Y bwydydd anifeiliaid yw— a soeg cnewyll palmwydd; b bwydydd anifeiliaid a gafwyd drwy brosesu pysgod ac anifeiliaid morol eraill; c blawd gwymon a deunyddiau bwyd anifeiliaid sy’n deillio o wymon; ... d bwydydd anifeiliaid cyflawn ar gyfer pysgod neu ar gyfer anifeiliaid sy’n cynhyrchu ffwr. e mawn; f leonardit. 8 Mae person sydd, heb esgus rhesymol, yn methu â chydymffurfio â gofyniad a wneir o dan baragraff (6) yn cyflawni trosedd. 9 Er mwyn lleihau neu ddileu ffynonellau sylweddau annymunol mewn cynhyrchion a fwriedir ar gyfer bwyd anifeiliaid, rhaid i awdurdodau bwyd anifeiliaid gynnal ymchwiliadau i ganfod ffynonellau sylweddau annymunol, mewn achosion pan fo mwy o’r sylweddau na’r lefelau uchaf a ganiateir ac mewn achosion pan fo lefelau uwch o’r sylweddau hynny wedi eu canfod, gan ystyried y lefelau cefndir. 10 Mewn achosion o lefelau uwch o’r sylweddau annymunol a restrir yn Atodlen 1C, mae trothwyon gweithredu ar gyfer sbarduno ymchwiliadau wedi eu nodi yn yr Atodlen honno. 11 Rhaid i awdurdodau bwyd anifeiliaid anfon i’r Asiantaeth yr holl wybodaeth berthnasol a chanfyddiadau o ran y ffynhonnell a’r mesurau a gymerwyd i leihau’r lefel o sylweddau annymunol neu i’w dileu. Rheoliadau sy’n diwygio Atodlenni 1B ac 1C 15A 1 Pan fo paragraff (2) yn gymwys, caiff Gweinidogion Cymru, drwy reoliadau, wneud darpariaeth i ddiwygio cofnod, ychwanegu cofnod neu ddileu cofnod yn Atodlen 1B neu 1C. 2 Mae’r paragraff hwn yn gymwys— a pan fo Gweinidogion Cymru yn ystyried bod presenoldeb sylwedd annymunol nas rhestrir yn Atodlen 1B, neu ar lefel a ganiateir yn unol ag Atodlen 1B, mewn bwyd anifeiliaid yn peri, neu y byddai’n peri, perygl i iechyd anifeiliaid neu iechyd dynol neu i’r amgylchedd, neu b pan fo Gweinidogion Cymru yn ystyried bod hynny’n angenrheidiol er mwyn addasu i ddatblygiadau gwyddonol a thechnegol. 3 Caiff Gweinidogion Cymru, drwy reoliadau, ddiffinio meini prawf derbynioldeb ar gyfer prosesau dadwenwyno a ddefnyddir i ddileu sylwedd annymunol a restrir yn Atodlen 1B yn fwriadol o fwyd anifeiliaid. 4 Mae pŵer i wneud rheoliadau o dan y rheoliad hwn— a yn arferadwy drwy offeryn statudol; b yn cynnwys y pŵer i wneud darpariaeth wahanol at ddibenion gwahanol; c yn cynnwys y pŵer i wneud darpariaeth ddeilliadol, darpariaeth atodol, darpariaeth ganlyniadol, darpariaeth drosiannol, darpariaeth ddarfodol neu ddarpariaeth arbed (gan gynnwys darpariaeth sy’n diwygio, yn diddymu neu’n dirymu deddfiadau neu ddeddfwriaeth uniongyrchol a gymathwyd ). 5 Mae offeryn statudol sy’n cynnwys rheoliadau o dan y rheoliad hwn yn ddarostyngedig i’w ddiddymu yn unol â phenderfyniad gan Senedd Cymru. Rhan 7 Gorfodi Rheoliad 2020/354 Dehongli’r Rhan hon 16 Yn y Rhan hon mae unrhyw gyfeiriad at Erthygl â rhif yn gyfeiriad at yr Erthygl sy’n dwyn y rhif hwnnw yn Rheoliad 2020/354. Y drosedd o fethu â chydymffurfio ag Erthygl 1 o Reoliad 2020/354 17 Mae person sy’n mynd yn groes i Erthygl 1 (amodau ar farchnata), fel y’i darllenir gydag Erthygl 2 (rhanddirymiad ar gyfer bwyd anifeiliaid sy’n cydymffurfio â darpariaethau Cyfarwyddeb 2008/38/EC ) ac Erthygl 3 (darpariaethau trosiannol ar gyfer bwyd anifeiliaid a labelir cyn 25 Mawrth 2022 yn unol â’r rheolau sy’n gymwys cyn 25 Mawrth 2020), neu sy’n methu â chydymffurfio â hi, yn cyflawni trosedd. RHAN 8 Gweinyddu a gorfodi Cosbau am droseddau o dan y Rheoliadau hyn 18 1 Mae person a ddyfernir yn euog o drosedd o dan reoliad 4(1), 7(1), 10(1), 12(1), 15(1), (2), (3), neu (4) neu 17 yn agored ar euogfarn ddiannod i gyfnod yn y carchar nad yw’n hwy na chwe mis neu i ddirwy, neu i’r ddau. 2 Mae person a ddyfernir yn euog o drosedd o dan reoliad 15(8) yn agored ar euogfarn ddiannod i ddirwy nad yw’n fwy na lefel 3 ar y raddfa safonol. Dyletswyddau i orfodi 19 Mae’n ddyletswydd ar bob awdurdod bwyd anifeiliaid yn ei ardal i weithredu a gorfodi Rheoliad 178/2002, Rheoliad 1829/2003, Rheoliad 1831/2003, Rheoliad 767/2009 , Rheoliad 2020/354 a’r Rheoliadau hyn. RHAN 9 Diwygio a dirymu Diwygio Rheoliadau Rheolaethau Swyddogol ar Fwyd Anifeiliaid a Bwyd (Cymru) 2009 20 1 Mae Rheoliadau Rheolaethau Swyddogol ar Fwyd Anifeiliaid a Bwyd (Cymru) 2009 wedi eu diwygio yn unol â pharagraff (2). 2 Yn Atodlen 2 (diffiniad o gyfraith bwyd anifeiliaid berthnasol)— a hepgorer paragraff (c); a b ym mharagraff (dd), yn lle “Rheoliadau Bwydydd Anifeiliaid (Cymru) 2010” rhodder “Rheoliadau Bwyd Anifeiliaid (Cyfansoddiad, Marchnata a Defnydd) (Cymru) 2016”. Dirymiadau 21 Mae’r Rheoliadau a restrir yn y golofn gyntaf o Atodlen 2 wedi eu dirymu i’r graddau a bennir yn yr ail golofn. Vaughan Gething Y Dirprwy Weinidog Iechyd, un o Weinidogion Cymru 15 Mawrth 2016